কাজ শেষে দুলাল সানিটেক্সের গেইটে দাঁড়ায়। সে জেসমিনের থুতনিতে আঙুল দিয়ে এমন করে তাকায় যেন কোরবানির ছাগল পরীক্ষা করছে। ওর নিশ্বাস ছোট ছোট; গাল চকচক করছে। জেসমিন লক্ষ্য করে সোয়েটারের নিচে শার্টটা ময়লায় চটচট করছে। জেসমিন ভাবে, এ আবার কোন ধরনের মানুষ যে একসঙ্গে তিনজনকে বিয়ে করে! এই চিন্তা থেকে বের হওয়ার জন্য মাথাটা ঝাঁকি দেয় সে। তার স্বামী আছে, সেটাই মূল কথা। তারা ঘরের দিকে হাঁটা শুরু করলে রাস্তাটা খুলে যায় সামনে। দুলাল একটা হাত জেসমিনের কোমরে রাখে।